Para outras páxinas con títulos homónimos véxase: Dorna (homónimos).

O **Club de Baloncesto Dorna** ou **CB Dorna** é un club deportivo de baloncesto base e sénior, fundado na década de 1980. É unha sección da Asociación Cultural e Deportiva Dorna, e un dos referentes deportivos na Illa de Arousa.

Historia
--------

#### Anos 80

A historia do club comezou en 1985. A mediados desa década dos 80, os partidos xogábanse ao aire libre, mesmo nos meses de inverno, nunha pista situada na praza do Regueiro arousá.

#### Anos 1990

Na década de 1990, o club trasladouse ao Pavillón de O Pombal, permitindo un contorno máis estábel para adestrar e competir. O equipo cadete logrou por primeira vez a clasificación para a Liga Galega en 1992. Durante este período, o equipo sénior gañou renome e foi alcumado "a Cibona da Arousa", con figuras destacadas como Manel Vázquez e o adestrador Ramón Suárez, médico e antigo xogador do CB Zaragoza. 

#### Década de 2000

Despois dunha caída no número de xogadores en todas as categorías desde o ano 1998, o número de federados voltou medrar a partir do 2004. Durante a década de 2000, o club continuou consolidando a súa participación no baloncesto galego con máis de cen xogadores e xogadoras nas distintas categorías.

#### Década de 2010

No ano 2018, o CB Dorna celebrou o debut e o éxito do equipo sénior feminino, que gañou o campionato da liga na súa primeira tempada, ascendendo á Primeira División Autonómica. Este equipo estaba adestrado por Nacho Rebollo, sobriño de Alberto Blanco (adestrador da selección de baloncesto de Mozambique na década de 2000, e tamén xogador do CB Dorna nos anos 90).

Entre os xogadores da historia do club destacan entre outros Eloy Poza, que gañou co CB Dorna a Copa Deputación e participou tanto nas categorías base da Selección Galega como na Selección Española de xogadores con discapacidade auditiva. Eloy é fillo de Víctor Poza, un dos referentes do Dorna nos anos 90 e anos 2000, década na que tamén foi directivo do club.

### Década de 2020

Desde mediados da década de 2010, o Dorna comparte o pavillón e a categoría co C.B. Illa de Arousa, outro equipo arousán que foi formado por algúns xogadores locais, pero con maioría de xogadores de fóra da illa. Durante a tempada 2020-2021, o club decidiu non participar nas competicións oficiais debido á pandemia de Covid. Na tempada 2021-2022, comezaron xogando con máscaras.

O club organiza tamén distintos campus, encontros e convivencias con outros equipos, e unha 'training week' no verán.

Notas
-----

1. 1 2  "Club de Baloncesto DORNA". *www.revistaesmas.com*. Consultado o 2024-04-13.
2. ↑  "«O recoñecemento da Fundación da Illa é un orgullo»". *La Voz de Galicia* (en castelán). 2014-08-28. Consultado o 2024-04-13.
3. ↑  "Un tándem entre educación y entrega". *La Voz de Galicia* (en castelán). 2020-08-31. Consultado o 2024-04-13.
4. ↑  User, Super (2013-06-17). "Soleira Cortegada e C.B. Dorna, campións da Copa Deputación de Pontevedra Infantil". *Federación Galega de Baloncesto*. Consultado o 2024-04-13.
5. ↑  Doval, Diego (2021-10-21). "Viviendo el sueño de ser internacional". *Faro de Vigo* (en castelán). Consultado o 2024-04-13.
6. ↑  "Arousabasket". *www.facebook.com*. Consultado o 2024-04-13.
7. ↑  "El CB Riveira sufre su primera Derrota en casa ante el A.C.D. Dorna.". *Web del Club Baloncesto Riveira* (en castelán). Consultado o 2024-04-13.
8. ↑  "Convivencia C.B. Dorna na Illa de Arousa – Club Baloncesto Noia". Consultado o 2024-04-13.
9. ↑  "El Dorna pone en marcha la "Training Week"". *Faro de Vigo* (en castelán). 2018-08-26. Consultado o 2024-04-13.

Véxase tamén
------------

* ACD Dorna

### Ligazóns externas

* Paxina do club en Facebook